kardosdrur/scandi-wiki huggingface dataset:
PONG

Pong er et computerspil af Atari, det er baseret på bordtennis. Spillet blev først spillet som arcadespil og den første arcade maskine udkom den 29. november 1972. Det har et rygte, som det første arcadespil nogensinde, men Computer Space udkom før Pong. Teknologien bag Pong er ganske enkel, og derfor var arcade maskinerne i 70'erne i stand til at køre spillet. Det blev dog det første spil som udkom på spillemaskiner til hjemmet. Allan Alcorn har æren som opfinderen og siges at have opfundet spillet i 1972.

Referencer

Eksterne henvisninger 
 
 PONG! Online Pong (Java!)

Computerspil fra 1972
Atari-spil
PlayStation-spil
PlayStation 2-spil
Windows-spil
Xbox-spil
Arkadespil
Madeira (flod)

Madeira er en cirka 3.380 km lang flod i Brasilien og stor sejlbar kanal. Madeira er tilkoblet mange andre floder, bl.a Guaporé og Itenez, Baures og Blanco, Itonama og San Miguel, Mamoré, Benifloden, Mayutata og Madre de Dios.
I regnsæsonen hæves grundvandspejlet med 15 meter, og i den tørre sæson juni til november kan floden kun besejles af skibe, der stikker mindre end 2 meter under vandet.

Vandløb i Sydamerika
Colm Tóibín

Colm Tóibín (født 30. maj 1955) er en irsk romanforfatter fra Enniscorthy, County Wexford. 

Tóibín er Irene & Sidney B. Silverman Professor i humaniora på Columbia University. Han blev udnævnt universitetsrektor på University of Liverpool i 2017.

Romaner 
 The South, 1990 (ikke oversat til dansk)
 The Heather Blazing, 1992 (dansk oversættelse Heden i Flammer 1995)
 A Journey Nattens historie, 1999
 Blackwater Fyrskib, 2000
 Mesteren, 2006
 Brooklyn, 2009
 The Testament of Mary, 2012 (oversat til dansk af Werner Svendsen, Marias testamente, 2013)Nora Webster, 2014
''House of Names, 2017

Referencer 

Romanforfattere fra Irland
Våler (Østfold)

Våler i Hedmark er en anden kommune med samme navn
 
Våler er en kommune i Viken fylke i Norge. Kommunen grænser til kommunene Moss, Rygge, Råde, Sarpsborg, Skiptvet, Spydeberg, Hobøl og Vestby. Højeste punkt er Taraldrudåsen der er  225 moh. nær grensen til Skiptvet i nordøst.

Den er en af flere kommuner som grænser til Vansjø og Hobølelven. Kommunecenteret hedder Kirkebygden hvor man også finder herredshuset, idrætshallen Vålerhallen og ungdomsskolen. De to andre byer i kommunen er Våk/Sperrebotn og Svinndal.

Sammen med Hobøl er Våler kendt som en af ulvekommunerne i Østfold. Der bliver til stadighed rapporteret om observationer af ulve og avisnotitser minder indbyggerne om ulvens tilstedeværelse i ny og næ.

Kilder og henvisninger 

Kommuner i Viken
Kommuner i Østfold
OK a.m.b.a.

OK a.m.b.a. er et dansk andelsselskab, ejet af ca. 11.600 kunder og forhandlere. OK har hovedkontor i Aarhus og dækker hele Danmark med 671 benzinanlæg.

Historie 
OK blev stiftet den 1. januar 1978 og er en fusion af 7 danske selskaber, nemlig Dansk Andels Kulforretning, Fyns Kulindkøbsforeing, Sydjydsk Andels Olie, Aabenraa Tanklager, Aalborg Kul- og Olieimport, Kommunernes Kulkontor og OK Olie A/S.

Først i 1998 blev OK a.m.b.a. OK’s officielle navn. Indtil da hed virksomheden Olieselskabet Danmark. OK kommer af Olie Konsumenterne, som var en svensk virksomhed. Denne virksomhed var aktionær i det daværende OK Olie A/S. Selvom der i dag ingen tilknytning er mellem det svenske OK og det danske, hang navnet ved. Derfor valgte man i 1998 at gøre det til OK’s officielle navn.

OK Benzin 
OK er Danmarks mest solgte benzinmærke. De fleste OK-tankstationer findes ved brugs- og Coop Danmark-butikker. OK forsyner desuden boligejere, landbrug og erhvervsliv med bl.a. olie, naturgas, varmepumper, el og telefoni.

I 2004 blev DK-Benzin A/S som følge af priskrig på benzin 100% OK-ejet. Selskabet blev grundlagt i 1982, og ud over salg af brændstof udgør salg af dagligvarer en stigende del af omsætningen på DK's ca. 150 stationer. Mange af DK's benzinstationer fungerer som kiosk, bager, købmand og supermarked i de områder, hvor stationerne med tilhørende butik er placeret.

I 2009 fik OK Benzin meget opmærksomhed for deres humoristiske tv-reklamer om at få fat på et OK Benzinkort for at støtte en forening. Reklamefilmene har vundet flere priser.

I 2015 lancerede OK appen 'Tank & Betal', så kunder med OK Benzinkort kan åbne en benzinstander via en app. Appen er siden da løbende blevet opdateret med nye funktioner, så man i dag kan betale både brændstof og bilvask med appen, og i 2019 blev det også muligt at betale for parkering i udvalgte byer i Danmark. Siden 2016 har man kunnet benytte MobilePay i OK's app og siden 2017 har man også kunnet benytte Dankort . 

OK's app har vundet flere priser, bl.a. Danish Digital Award og German Design Award

OK's motorvejsstation ved Odense har en ladestation til elbiler. Stationen har et batteri på 900 kW / 650kWt, som oplades synkront med produktionen fra en vindmølle ved Billund.

Referencer

Eksterne henvisninger 
 
 www.jak.dk  Artiklen Demokrati i en medlemsejet erhvervsvirksomhed fra J.A.K. bladet nr. 4, 2004. Udgives af Landsforeningen J.A.K.

Se også 
 OK Olie

Tankstationer i Danmark
Etableret i 1978
Virksomheder i Aarhus
Energiselskaber i Danmark
Thyrfing (album)

Thyrfing er et viking metal album med bandet Thyrfing der blev udgivet i 1998 gennem Hammerheart Records.

Numre 
 "Raven Eyes" – 03:37
 "Vargavinter" – 02:59 
 "Set Sail to Plunder" – 04:22 
 "Ur Askan Ett Rike" – 03:04
 "Celebration of Our Victory" – 04:43
 "A Burning Arrow" – 02:50 
 "En Döende Mans Förbannelse" – 03:34 
 "Hednaland" – 03:34 
 "Wotan's Fire" – 04:32
 "Going Berserk" – 05:09

Metalalbum
Debutalbum fra 1998
Album fra Sverige
Valdr Galga (album)

Valdr Galga er et album fra viking metal-bandet Thyrfing der blev udgivet i 1999 gennem Hammerheart Records.

Numre 
 "Prelude: Heading for The Golden Hall / Storms of Asgard" – 07:25
 "From Wilderness Came Death" – 04:56
 "Askans Rike" (Askens kongerige) – 04:29
 "Valdr Galga" – 04:39
 "The Deceitful" – 04:40
 "Arising" – 05:12
 "Firever" – 03:00
 "A Moment in Valhalla" – 04:55
 "Mimer's Well" – 04:40
 "A Great Man's Return" – 05:10

Musikere 
 Thomas Väänänen – Vokal
 Patrik Lindgren – Guitar
 Henrik Svegsjö – Guitar
 Kimmy Sjölund – Bas
 Peter Löf – Keyboard
 Joakium Kristensson Trommer

Metalalbum
Album fra 1999
Album fra Sverige
Lucius Antonius Saturninus

Lucius Antonius Saturninus var romersk guvernør i Germania Superior under kejser Domitian. I foråret år 89 anførte han et oprør mod kejseren ved hjælp af legionerne XIV Gemina og XXI Rapax, som lå i Moguntiacum (Mainz). Hans germanske forbundsfæller skulle have sluttet sig til ham, men blev forhindret af, at tøbruddet pludselig ramteRhinen, der var tilfrosset, hvorefter oprøret hurtigt blev slået ned af Domitians general Lucius Appius Maximus, som efterfølgende brændte Saturninus' breve for at undgå at implicere andre. Domitian lod imidlertid mange andre henrette sammen med Saturninus og lod deres hoveder udstille i Rom. Legion XXI blev sendt til Pannonien. og Domitian indførte en lov, der forbød, at to legioner delte lejr.

Tjek fødselsår
Embedsmænd
Personer fra Romerriget
Ruvuma

Ruvuma eller Rovuma er en afrikansk flod, der danner grænse mellem Mozambique og Tanzania.

Floder i Mozambique
Floder i Tanzania
Det Nødvendige Seminarium

Det Nødvendige Seminarium (på engelsk "DNS International Teacher Training College") har uddannet lærere siden 1972. I daglig tale omtales Det Nødvendige Seminarium som "DNS". Seminariet ligger i Vestjylland i Tvind ved Ulfborg. De studerende bor på seminariet. DNS er internationalt og optager studerende fra alle EU lande. Hovedsproget er engelsk.

“Det Nødvendige” refererer til nødvendigheden af at uddanne lærere der er parate til at tage de udfordringer op, som vores tid stiller os, der lever i dette århundrede som f.eks. at få uddannet de 100 millioner børn, der bor i den fattige del af verden, og som ikke går i skole. Men nødvendigheden omfatter også den rige del af verden, hvor tusinder er børn og unge bliver klassificeret som havende indlæringsvanskeligheder, unge med særlige vanskeligheder, sociale problemer eller andet og bliver set på som ofte uløselige problemer eller ”uanbringelige”.

DNS har til hensigt at uddanne lærere der vil noget særligt med det at være lærer – i den fattige del af verden, i den rige del af verden, i de offentlige skolesystemer, i de alternative skolesystemer eller som opstarter af særlige tilbud for børn og unge.

DNS er anderledes end mange andre lærerseminarier i Danmark og inkluderer f.eks. en 4 måneders studierejse i egen bus til Afrika, en 6 måneders arbejdsperiode i en europæisk by og 8 måneders lærerpraktik.

I uddannelsen er indlagt perioder, hvor de studerende tjener penge til at finansiere programmet.

Der bruges forskellige undervisningsmetoder i studierne: undersøgelser, rapportskrivning, udstillinger, kurser samt individuelle studier – med laptop og studiedatabase, lærerpraktik i et helt skoleår mm.

Det Nødvendige Seminarium samarbejder med One World University i Mozambique, som akkrediterer uddannelsen.

Ekstern henvisning 
 DNS International Teacher Training College 

Jes Fabricius Møller: På Sejrens Vej – historien om Skolesamvirket Tvind og dets skaber Mogens Amdi Petersen, , Kbh. 1999

Seminarier
Etableret i 1972
Bygninger, konstruktioner og anlæg i Holstebro Kommune
Tvind
Søren P. Rasmussen

Søren P. Rasmussen (født 6. august 1967) er en dansk civiløkonom og borgmester i Lyngby-Taarbæk Kommune for Venstre fra 1. januar 2010 til 31. december 2013. Har siden 2000 siddet i kommunalbestyrelsen i kommunen.

På det konstituerende byrådsmøde i Lyngby-Taarbæk Kommune 1. december 2009 blev Søren Rasmussen valgt til borgmester fra 1. januar 2010.

Rasmussen sidder i Kommunernes Landsforenings Social- og Sundhedsudvalg.

På et opstillingsmøde 28. november 2006 blev P. Rasmussen valgt til folketingskandidat for Venstre i den nye Lyngbykreds fra dennes oprettelse 1. januar 2007, men opnåede dog ikke valg ved det efterfølgende folketingsvalg 13. november 2007.

Ekstern kilde/henvisning 
 Personlig hjemmeside
 Profil  på Lyngby-Taarbæk Kommunes hjemmeside ltk.dk

Henvisninger 

Tidligere folketingskandidater fra Venstre
Personer fra Fyn
Borgmestre fra Venstre
Tidligere borgmestre fra Danmark
Jernbanefløjl

Jernbanefløjl er et stof vævet af fibre, der er snoede. Når de bliver vævet, kommer de til at ligge parallelt (i stil med kipervævet stof). Det giver fløjlet rillerne. Ordet "jernbanefløjl" stammer fra, at mønsteret minder om jernbaneskinner.

Stoffet er elsket, og der er stiftet en klub, Corduroy Appreciation Club. Den er åben for medlemmer fra hele verden og har i dag 800 medlemmer (2006). De mødes hvert år den 11. november (11/11), eftersom datoen er den, der minder mest om rillemønsteret. Der bliver uddelt priser for den mest kreative anvendelse af jernbanefløjl. Medlemmerne skal til mødet bære mindst to stykker tøj med jernbanefløjl.

Eksterne henvisninger 

 Corduroy Appreciation Club

Referencer 

Vævede tekstiler
Samlivsform

Alternative samlivsformer er et samlebegreb, som omfatter alle måder at leve sammen på uden for ægteskab og kernefamilie, som traditionelt har været de mest accepterede samlivsformer. Det er et vagt begreb, og der er uenighed om hvor bredt, det skal bruges. Der tales ofte om at myndighederne "må give plads for alternative samlivsformer".

Hvilke typer samlivsformer er alternative? 
Der er uenighed om hvilke typer samlivsformer, man skal give betegnelsen "alternative". Enkelte mener, det udelukkende bør omfatte kærlighedsforhold uden for ægteskab, andre at det også bør inkludere ting som storfamilie, kollektiv, to venner, som bor sammen osv. Udtrykket alternativ samlivsform bliver normalt ikke brugt fra barnets synsvinkel, dvs. selv om et barn bor sammen med blot en forælder, eller i delt omsorg, med eller uden stedforældre, regnes ikke det som alternativ samlivsform. Det er voksne mennesker/teenagere, som er flyttet hjemmefra og er selvstændige, som lever i "alternative" samlivsformer.

Historie 
Udtrykket dukkede antagelig op i 1960'erne, da hippiekulturen fremkom med ideer om fri kærlighed og kollektivsamfund. Senere subkulturer som punkere er blevet set som forkæmpere for alternative samlivsformer. Også om homofile, som jo først i de senere år har fået tilladelse til at gifte sig i nogle få lande, bliver det ofte hævdet, at de er gået i brechen for alternative samlivsformer.

Kan man kalde en samlivsform for alternativ? 
Alternativ samlivsform er et omstridt udtryk, netop fordi brugen af begrebet sætter kernefamilien som en norm. Normer ses oftest som værende positive for samfundet, og derfor mener enkelte, at anvendelsen af ordet "alternativt" på en samlivsform er en måde at stemple den pågældende samlivsform som negativ. Andre mener derimod, at begrebet er vigtigt, da det sætter fokus på, at der findes mennesker, som ønsker et alternativ til normen (ægteskab) og at myndigheder og majoriteten måske ikke længere bør se på det som en norm.

Etik
Familietype
Johan Lindström Saxon

Johan Lindström Saxon (17. februar 1859 – 7. november 1935) var en svensk forfatter, avismand, forlægger, publicist, oversætter og tekstforfatter. Han var en kendt lokalpatriot for den svenske landsdel Närke og som vegetar, afholdsmand og tobaksmodstander. Navnet Saxon tog han i 1901.

I 1885 grundlagde Johan Jämtlandsposten i Östersund. I 1890 blev han redaktør for avisen Arbetet i Malmø. I 1904 flyttede han til Stockholm og grundlagde ugeavisen Saxons Veckotidning. Johan var en af grundlæggerne af forlaget "Saxon & Lindström".

Saxon oversatte den danske digter Ulrich Peter Overbys Socialisternes March til svensk. Han har også skrevet visen ”Visan om Elvira Madigan” om den tragiske kærlighedsaffære mellem linedanserinden Elvira Madigan og den svenske løjtnant Sixten Sparre.

Personer fra Sverige
U.P. Overby

Ulrich Peter Overby (pseudonymer Overbye og Johannes Barner; født 17. januar 1819 i København, død 7. januar 1879 i Asminderød) var en dansk digter og socialist mest kendt for sit digt Socialisternes March fra 1872.

Overby fik i sine unge år en del digte trykt i blade og tidsskrifter. Han udgav også et par digtsamlinger og nogle eventyr. I 1853 fik han opført vaudevillen Karens Kjæreste på Det kongelige Teater anonymt. Opførelsen blev en stor fiasko. Sideløbende med digtningen arbejdede Overby på Hærens Klædedepot i København. Da Den Internationale Arbejdersammenslutning i Danmark blev oprettet, sluttede Overby sig til den nye bevægelse. I 1875 kom han til skade og måtte gå på pension, men blev trods sin svagelighed ved med at færdes blandt kammeraterne i arbejderbevægelsen, hvor han betragtedes som de fattiges digter. Han var gift med Ane Sophie Pedersen i 1848 og ligger begravet på Assistens Kirkegård i København. På hans gravsten står skrevet: "De fattiges digter ... I flugt går tiden over livets bølge / Dette minde sattes af sociale sangere".

Se også 
 Sange på Wikisource

Eksterne henvisninger 
 
 U.P. Overby på Dansk Forfatterleksikon

Digtere fra Danmark
Socialister fra Danmark
Danskere i 1800-tallet
Personer i Dansk Biografisk Leksikon
Personer fra København
Dansksprogede forfattere fra Danmark
NATO Response Force

NATO Response Force (NATO's reaktionsstyrke) eller forkortet NRF er en multinational styrke med komponenter fra alle tre værn på ca. 25.000 mand. NRF vil kunne indsættes med fem dages varsel og operere selvstændigt i op til 30 dage uden tilførsel af forsyninger. De enkelte dele skifter hvert halve år, og det enkelte lands bidrag varierer også fra hold til hold.

Styrken blev besluttet etableret i november 2002. Den 30. november 2006 på NATO's topmøde i Riga blev styrken erklæret operativ.

Kilder og henvisninger 
 NATO Response Force på forsvaret.dk.

Response Force
Etableret i 2002
HDMI

High-Definition Multimedia Interface eller HDMI er et interface (kabelforbindelse), som er en metode til overførsel af ukomprimerede digitale audio/video-signaler som er kendetegnende for High Definition TV (HDTV).
De fleste nye fladskærme betegnes som "HD-ready" eller "Fuld HD", hvilket bl.a. indebærer at de er forsynet med HDMI-indgang.

Standarden understøtter forskellige båndbredder, farvedybder og funktioner alt efter HDMI revisionen:
HDMI rev. 1.3
HDMI rev. 1.4

De fysiske kabelstik minder lidt om, men er ikke identiske med USB-stik.

Referencer

Se også 
 Blu-ray
 HD DVD
 Dvd
 HDTV

Datatransmission
Stikforbindelser
Wayne's Coffee

Wayne's Coffee er en svensk kæde af kaffebarer, der opererer på franchisebasis i flere lande. Kæden har et stort udvalg forskellige kaffe- og espresso-drikke samt forskellige lette madretter.

Wayne's Coffee findes bl.a. i følgende lande:
 Sverige – med over 50 kaffebarer er kæden Sveriges største. Den første åbnede i 1994 på Kungsgatan i Stockholm
 Finland – der er over 20 kaffebarer i Finland
 Estland – 3 kaffebarer
 Rusland – 1 kaffebar
 Polen – 2 kaffebarer
 Danmark – 2 kaffebarer. Den første åbnede 15. nov. 2007 i Spinderiet i Valby
 Norge – 5 kaffebarer
 Kina – 3 kaffebarer. Den første åbnede 3. april 2010
 Saudi-Arabien – 2 kaffebarer. Den første åbnede 8. juni 2010

Eksterne henvisninger 
  

Caféer i Sverige
Kaffevirksomheder
Cafékæder
Socialisternes March

Socialisternes March, er en socialistisk kampsang fra nytår 1871 af den danske digter Ulrich Peter Overby og med musik af Christian Joseph Rasmussen. Sangen blev skrevet til den nystiftede danske afdeling af Den Internationale Arbejdersammenslutning. Rasmussens melodi var oprindeligt komponeret til en katolsk lejlighedssang.

Linjen "lad falde, hvad ikke kan stå" i sidste vers er i nyere tid blevet forbundet med liberalismen, navnlig venstremanden og statsministeren Thomas Madsen-Mygdal.

Tekst 
Socialisternes March

Snart dages det, brødre, det lysner i øst,

til arbejdet fremad i kor!

Man håner den fattiges eneste trøst:

Vor ret til at leve på jord.

Man deler vor frihed, beskærer vort brød.

Til arbejdet, liv eller død!

Årtusinders åg på vor nakke blev lagt,

vi bar det og tav i vor nød,

men er vi de mange, så være det sagt:

Vi fordrer det daglige brød.

Samdrægtige går vi i sorg og i nød

til arbejdet, liv eller død!

Til trælle i sind og til slaver af guld

den voksende slægt fostres frem,

og jorden så aldrig så usselt et kuld

som det, der på den nu har hjem,

thi lykken må visne ved tryglen om brød.

Til arbejdet, liv eller død!

Vor arne er kold, og vort hjem kun et skjul

for trængsler og tvedragt og savn,

vor idræt man fængsler i bur som en fugl

og kaster foragt på vort navn.

Os levnes kun hadets den ulmende glød.

Til arbejdet, liv eller død!

Rigmændene fodres ved arbejder-slid,

og præsterne fører os frem

til pøle af svovl på den yderste tid,

om ikke vi ofrer til dem.

Vi bygger en guldgrav, tyranner! for brød.

Til arbejdet, liv eller død!

Det knager i samfundets fuger og bånd,

lad falde, hvad ikke kan stå!

Men ræk mig, o broder, din barkede hånd,

før i løgn og af sult vi forgå,

en bygning vi rejser til skærm i vor nød,

til arbejdet, liv eller død!

Referencer

Eksterne henvisninger 
 Melodi

Musik fra Danmark
Lars Bak

Lars Ytting Bak (født 16. januar 1980 i Silkeborg) er en tidligere dansk professionel cykelrytter, nu sportsdirektør for .

Lars Bak fik sin første professionelle kontrakt i 2002 hos Team Fakta, for hvem han kørte indtil 2004, hvor han skiftede til hollanske BankGiroLoterij. Der kørte han indtil holdet lukkede, hvorefter han skiftede til Team CSC. Fra 2010-2011 kørte Lars Bak for det amerikanske ProTour-hold . Da holdet i 2011 ikke lykkedes med at finde en ny sponsor, skiftede Lars Bak fra 2012-sæsonen til Lotto-Soudal.

Han vandt Tour de l'Avenir i 2005, hvor han også blev danmarksmester i linjeløb.

Referencer

Eksterne henvisninger 

 Lars Baks profil hos feltet.dk 
 

Mandlige cykelryttere fra Danmark
Personer fra Silkeborg
Sportsdirektører fra Danmark
Christian Joseph Rasmussen

Christian Joseph Rasmussen (28. juni 1845 i Slagelse – 6. oktober 1908) var en dansk organist, musiklærer og komponist, mest kendt for sin melodi fra 1872 til Ulrich Peter Overbys Socialisternes March.

Som organist arbejdede han ved det nyopførte katolske Sankt Knuds Kapel på hjørnet af Ny Kongensgade og Vester Voldgade i København. Han var tidligere konverteret til katolicismen, og havde i den anledning taget mellemnavnet Joseph. I dag er de fleste af hans værker glemt, men melodien til Socialisternes March, som oprindeligt var skrevet som en uskyldig katolsk lejlighedssang, er stadig bredt kendt.

Se også
Sange i Wikisource

Personer fra Slagelse
Organister fra Danmark
Komponister fra Danmark
Danskere i 1800-tallet
Katolikker fra Danmark
Derby (brætspil)

Derby er et heste- og investeringsbrætspil til maksimalt fem deltagere. Spillet findes i en nyere og en ældre udgave, der varierer en smule, bl.a. fordi hestene løber hver sin vej. I det ældre spil løbes med uret, mens der i den nyeste udgave løbes mod uret. Den første version af spillet indeholdt et Toto-syndikat som i hvert løb spillede et bestemt beløbt på bestemte farver. Spillerne kunne købe aktier i Toto-syndikatet, som via kort-trækning gav udbetaling. Hver aktie udløste 10% af Toto-syndikates kassebeholdning og det kunne blive til mange penge på en enkelt trækning. Den nye version har intet Toto-syndikat, hvilket formentlig skyldes at aktier oftest var vigtigere end heste i den gamle version. Ligesom den nye version ikke har kortet der halverer spillernes beholdning af kontanter, men producenten har dog valgt at beholde kortet der fordobler spillernes kontanter.

Spillet begyndes med at alle spillere låner 2000 kroner samt modtager en 2.åring. De 2000 kroner kan anvendes på forskellig vis f.eks til at spille for 1800 kroner og 200 kroner for at tilmelde hesten til løbet. Der løbes i alt 10 forskellige løb. Undervejs i alle løb trækkes der Galop og Chancekort, når hestene lander på de specielle felter. Galopkortene har indflydelse på hestenes præstation på banen og chancekortene har indflydelse på spillerens økonomiske investeringer. Spillet afsluttes med et finale-løb hvor 1. pladsen vinder 100.000 kroner, som kan være ganske afgørende for hvem af spillerne der vinder spillet. Vinderen er den der til sidst har flest penge, når alt gøres op.

Hestene er inddelt i alder 2.åringe, 3.åringe, 4.åringe og 5.åringe. Inden for hver gruppe findes 5 forskellige heste i farverne rød, gul, blå, hvid og sort. I hvert løb kan spillerne spille for 1800 kroner, der frit kan fordeles på løbets forskellige heste, ved at spille på en eller flere af farverne. De spillere som har spillet på den farve hest der vinder, får pengene igen X-gange alt efter hvilke odds andenpladsen giver (2-20 gange pengene igen).

Efter hvert løb kan hver spiller foretage 2 handlinger: låne penge i banken, købe en hest, købe et af de forskellige selskaber, afdrage i banken, købe en Stjernejockey, sælge en hest, sælge et selskab. Spillerne kan ikke købe/sælge indbyrdes. Dog kan et eller flere spiller-ejet selskaber opkræve penge for forskellige ydelser.

Spillet indeholder et regelsæt for spillets afvikling, men regelsættet er på flere, afgørende punkter tavst om hvorledes der skal forholdes og hvordan enkelte af instrukserne til spillerne skal fortolkes. Men hvis man spiller mere end en enkelt gang, så er det nemt at aftale sig frem til en løsning på alle reglerne.

Det første spil er udgivet af Drechsler.

Brætspil
Casus belli

Casus belli (latin for grund til krig) er en begivenhed, som giver anledning til krig. Hvad der er casus belli har varieret gennem historien. I dag anses et væbnet angreb på en stat eller en beslutning i FN's sikkerhedsråd om en militæraktion som casus belli.

Latinske vendinger
Krig